पाएं अपने शहर की ताज़ा ख़बरें और फ्री ई-पेपरडाउनलोड करें
सिमरी बख्तियारपुर नगर परिषद क्षेत्र के वार्ड नंबर 3 आजाद नगर गंज में एक घर के बरामदे पर रखी बाइक में असमाजिक तत्वों द्वारा सोमवार की देर रात आग लगा दी गई। बख्तियारपुर थाना से महज कुछ ही दूरी पर अवस्थित आजाद नगर गंज में घर के बरामदे पर रखी मोटरसाइकिल में असमाजिक तत्वों के द्वारा पेट्रोल छिड़क कर आग लगाने के बाद लोग मौके से फरार हो गए। पीड़ित वकील साह ने थाना को दिए आवेदन में कहा है कि उनकी बाइक नंबर बीआर जलाने में माखन टोला निवासी बिरेन्द्र साह एवं उनके चार पुत्रों का हाथ है। पीड़ित ने कहा की बिरेन्द्र साह का पुत्र मेरे घर के समीप एक विधवा की पुत्री के साथ छेड़खानी का प्रयास किया था, जिसका विरोध किया तो मुझे घर में जलाने की धमकी दी गई थी। जिसके विरोध में 2 मई को थाना में उक्त किशोरी की मां ने आवेदन देकर सनहा दर्ज करवाया था। लेकिन दो दिन बाद ही मुझे जान मारने की नियत से सोमवार की देर रात अचानक मेरे घर पहुंचकर आगजनी की घटना को अंजाम दिया गया है। पीड़ित ने बिरेन्द्र साह, पुत्र पल्लव कुमार, रवि कुमार, ज्योतिष कुमार, गौतम कुमार, पांडव कुमार पर आगजनी कर घर में लगी बाइक जलाने का आरोप लगाया है। बख्तियारपुर थाना अध्यक्ष सुधाकर कुमार ने बताया कि आवेदन प्राप्त होने पर जांच कर उचित कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn